laion/Wikipedia-Exotic huggingface dataset:
সাহেবজাদা ইয়াকুব খান

লেফটেনেন্ট-জেনারেল সাহেবজাদা ইয়াকুব খান (উর্দু: صاحبزادہ یعقوب خان; (23 (ডিসেম্বর ২৩, ১৯২০ – ২৬ জানুয়ারি ২০১৬) ছিলেন পাকিস্তানের একজন সামরিক কর্মকর্তা। সামরিক দায়িত্বের পাশাপাশি তিনি সরকারেও দায়িত্বপালন করেছেন। তিনি পূর্ব পাকিস্তানের সামরিক আইন প্রশাসক ও গভর্নর ছিলেন। জেনারেল জিয়াউল হকের অধীনে তিনি ১৯৮২ থেকে ১৯৯১ সাল পর্যন্ত পররাষ্ট্রমন্ত্রীর দায়িত্বপালন করেছেন। ১৯৯৬ থেকে ১৯৯৭ সাল পর্যন্ত তিনি তত্ত্বাবধায়ক পররাষ্ট্রমন্ত্রী হিসেবে দায়িত্বপালন করেছেন। ইয়াকুব খান ভারতের দেশীয় রাজ্য রামপুরে একটি পশতুন মুসলিম রাজপরিবারে জন্মগ্রহণ করেন। তার বাবা সাহেবজাদা স্যার আবদুস সামাদ খান বাহাদুর রামপুরের মুখ্যমন্ত্রী হিসেবে দায়িত্বপালন করেছেন এবং লীগ অব নেশন্সে ব্রিটিশ ভারতের প্রতিনিধিত্ব করেছেন। ইয়াকুব খান দেরাদুনের কর্নেল ব্রাউন ক্যামব্রিজ স্কুল ও প্রিন্স অব ওয়েলস রয়েল ইন্ডিয়ান মিলিটারি কলেজে পড়াশোনা করেছেন। ১৯৪০ সালের ২২ ডিসেম্বর তিনি কমিশন লাভ করেন। ৩য় ইন্ডিয়ান মটর ব্রিগেডের অংশ ১৮তম কিং এডওয়ার্ড'স ওন ক্যাভালরিতে তিনি যোগ দেন। দ্বিতীয় বিশ্বযুদ্ধের সময় তিনি ব্রিটিশ ভারতীয় সেনাবাহিনীর সৈনিক হিসেবে উত্তর আফ্রিকায় দায়িত্বপালন করেছেন। ১৯৪২ সালের ৩ এপ্রিল তিনি লেফটেন্যান্ট পদে উন্নীত হন। সেই বছরের ২৭ মে তিনি বন্দী হন এবং অক্ষশক্তির যুদ্ধবন্দী শিবিরে পরবর্তী তিন বছর কাটানোর পর মুক্তি পান। স্বাধীনতার পর তিনি পাকিস্তান সেনাবাহিনীতে যোগ দেন। তার বড় ভাই সাহেবজাদা ইউনুস খান ভারতীয় সেনাবাহিনীতে থেকে গিয়েছিলেন। ১৯৪৮ সালে কাশ্মিরের রণাঙ্গনে তারা দুই ভাই পরস্পরের বিরুদ্ধে লড়াই করেছেন। সেনাবাহিনীতে তিনি লেফটেন্যান্ট-জেনারেল হিসেবে পদোন্নতি পেয়েছিলেন। তিনি চীফ অব জেনারেল স্টাফ, পূর্বাঞ্চলীয় কমান্ডের কমান্ডার এবং পূর্ব পাকিস্তানের গভর্নর হিসেবে দায়িত্বপালন করেছেন। সেনাবাহিনী থেকে অবসর নেয়ার পর তিনি কূটনৈতিক হিসেবে কাজ শুরু করেন। ১৯৭২ থেকে ১৯৮২ সাল পর্যন্ত তিনি ফ্রান্স, যুক্তরাষ্ট্র ও সোভিয়েত ইউনিয়নে পাকিস্তানের রাষ্ট্রদূত হিসেবে দায়িত্বপালন করেছেন। ১৯৮২ সালে তিনি পররাষ্ট্রমন্ত্রী হিসেবে নিয়োগ পান। ১৯৯২ থেকে ১৯৯৭ সাল পর্যন্ত তিনি জাতিসংঘে পশ্চিম সাহারার প্রতিনিধি ছিলেন। তিনি আগা খান বিশ্ববিদ্যালয়ের ট্রাস্টি বোর্ডের প্রতিষ্ঠাতা চেয়ারম্যান। ২০০১ সালে অবসর গ্রহণের পূর্ব পর্যন্ত দুই দশক তিনি এই দায়িত্বপালন করেছেন। কার্নে‌জ কমিশনে তিনি কমিশনার হিসেবে কাজ করেছেন। ইয়াকুব খান কলকাতার ইরানি খলিলি পরিবারের সদস্য বেগব তুবা খলিলিকে বিয়ে করেছেন। ইয়াকুব খান ২০১৬ সালের ২৬ জানুয়ারি ইসলামাবাদে মৃত্যুবরণ করেন। "Royal Ark: Rampur" "The Life and Work of Sahabzada Yaqub Khan" ওয়েব্যাক মেশিনে আর্কাইভকৃত ৮ ডিসেম্বর ২০০৬ তারিখে Aga Khan University News & Events ""Carnegie Commission on Preventing Deadly Conflict""। ১৩ এপ্রিল ২০০৭ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৬।  Indian Army List (April 1942, April 1945) Maj Gen Gurcharn Singh Sadu, I serve The Eighteenth Cavalry Yaqub Khan – the man who reinvented himself by Khaled Ahmed (The Friday Times) SYK: The Man With Qualities Short biographical article by S. Abbas Raza Biographical article by M. Zafar in Defence Journal ওয়েব্যাক মেশিনে আর্কাইভকৃত ১৮ অক্টোবর ২০১২ তারিখে MAJOR-GENERAL SAHABZADA MOHD YAQUB KHAN (PA 136)
মুহাম্মদ আজম খান (গভর্নর)

লেফটেনেন্ট-জেনারেল মুহাম্মদ আজম খান (১৯০৮–১৯৯৪) ছিলেন পাকিস্তান সেনাবাহিনীর একজন উচ্চপদস্থ কর্মকর্তা। তিনি ১৯৫৩ সালে লাহোরে সংঘটিত আহমদিয়া বিরোধী দাঙ্গা দমনে ভূমিকা রেখেছেন। আইয়ুব খানের শাসনামলে তিনি পূর্ব পাকিস্তানের গভর্নর ছিলেন। ১৯৬৪ সালের রাষ্ট্রপতি নির্বাচনের সময় তিনি আইয়ুব খানের বিরোধী প্রার্থী ফাতেমা জিন্নাহর পক্ষে কাজ করেছেন। আজম খান ১৯৫৮ সালের ১৬ নভেম্বর থেকে ১৯৬৩ সালের ২২ সেপ্টেম্বর পর্যন্ত পাকিস্তান অলিম্পিক এসোসিয়েশনের প্রেসিডেন্ট ছিলেন এবং এই সময়কালে তিনি পাকিস্তান সেনাবাহিনীর ১ কোর-এর অধিনায়ক ছিলেন। "Relief Work in Pakistan"। The Glasgow Herald। অক্টোবর ১৮, ১৯৬০। সংগ্রহের তারিখ ১৯ ডিসেম্বর ২০১০। [স্থায়ীভাবে অকার্যকর সংযোগ] Baxter, Craig; Syedur Rahman; Syedur Rahman (২০০৩)। Historical dictionary of Bangladesh। Scarecrow Press। পৃষ্ঠা 49। সংগ্রহের তারিখ ডিসেম্বর ১৯, ২০১০।
মুহাম্মদ আজম খান (দ্ব্যর্থতা নিরসন)

মুহাম্মদ আজম খান নামটি দিয়ে বোঝানো হতে পারে - মুহাম্মদ আজম খান (আফগানিস্তানের আমির), আফগানিস্তানের আমির। মুহাম্মদ আজম খান (গভর্নর), পূর্ব পাকিস্তানের আমির। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
উদ্ভিদ কলম

উদ্ভিদ কলম হলো কৃত্রিম উপায়ে উদ্ভিদের বংশ বৃদ্ধির এক ধরনের পদ্ধতি যেখানে এক উদ্ভিদের শাখা কেটে নিয়ে অন্য উদ্ভিদে সংযোজন করা হয়। এই পদ্ধধতিতে একটি গাছে একই ধরনের আরেকটি চারা উৎপন্ন করা হয়। কলম কয়েক ধরনের হথে পারে, যেমন- দাবা কলম, ছেদ কলম, জোড় কলম, গুটি কলম ইত্যাদি। এই কাজে ধারালো অস্ত্র ব্যবহার করা হয়; সহজ লভ্য হিসেবে সাধারণত নতুন ব্লেড ব্যবহার করা হয়। ব্লেড ছাড়াও অন্যান্য ধারালো যন্ত্র যেমন ছুরি দ্বারা এটি করা যায়। এবং জোড়া স্থানে বাধার জন্য টেপ-এর প্রয়োজন। মাতৃ উদ্ভিদ হতে শাখা বা চিকন ডাল নির্বাচন করে ধারালো অস্ত্র দিয়ে কেটে নিতে হবে। যে উদ্ভিদের সাথে যুক্ত করতে হবে তার শাখার কিছু অংশ পাতাসহ এমন ভাবে কেটে ফেলতে হবে যাতে দুটিই আকৃতিতে মিলে যায়। মাতৃ উদ্ভিদ কে মধ্যে দুই ইঞ্চি পরিমাণ ফাটিয়ে এবং চারাগাছ এর অগ্রভাগ চ্যাপ্টা করে নিয়ে জোড়া লাগিয়ে দিতে হবে। জোড়ার স্থানে ভালো ভাবে বেঁধে দিতে হবে। এজন্য টেপ পেরিয়ে দেয়া হয়। কিছু দিন পর দুই অংশের সাথে জোড়া লেগে গেলে টেপ খুলে ফেলতে হয়। কলম করার পর সেই ডালের জোড়ার সাথে যাতে কোন আঘাত না লাগে সেদিকে লক্ষ রাখতে হয়; কারণ এতে কলম মারা যেতে পারে। উদ্ভিদের বেঁচে থাকার জন্য যে স্বাভাবিক পরিবেশ তা রাখতে হবে । "জেনে নিন গাছে কলম করার পদ্ধতি"। প্রথম আলো। ১০ আগষ্ট ২০২৩।  Authors list-এ |প্রথমাংশ1= এর |শেষাংশ1= নেই (সাহায্য) [[বিষয়শ্রেণী:উদ্ভিদবিজ্ঞান ]]
নাইট্রাস অক্সাইড

নাইট্রাস অক্সাইড একটি রাসায়নিক যৌগ যার সংকেত N 2O। এটি সাধারণভাবে লাফিং গ্যাস, নাইট্রাস বা নাইট্রো নামেও পরিচিত। এটি নাট্রোজেনের একটি অক্সাইড। কক্ষ তাপমাত্রায় এটি বর্ণহীন, অদাহ্য এই গ্যাসের ঈষৎ মিষ্টি গন্ধ এবং স্বাদ রয়েছে। Tarendash, Albert S. (২০০১)। Let's review: chemistry, the physical setting (3rd সংস্করণ)। Barron's Educational Series। পৃষ্ঠা 44। আইএসবিএন 0-7641-1664-9।  উইকিমিডিয়া কমন্সে নাইট্রাস অক্সাইড সংক্রান্ত মিডিয়া রয়েছে।
সৈয়দ মোহাম্মদ আহসান

ভাইস-এডমিরাল সৈয়দ মুহাম্মদ আহসান (উর্দু: ﺴﻴﺩ ﻣﺤﻣﺪ ﺍﺣﺴﻦ‎‎) (১৯২১ – ১৯৮৯) ছিলেন পাকিস্তানের ৪র্থ‌ নৌবাহিনী প্রধান এবং পূর্ব পাকিস্তানের গভর্নর। তিনি পাকিস্তানের নৌ গোয়েন্দা বিভাগের সক্ষমতা বৃদ্ধিতে কাজ করেছেন। পাশাপাশি নৌবাহিনীকে আধুনিক করায় আর ভূমিকা ছিল। নৌ গোয়েন্দা বিভাগের ডিরেক্টর জেনারেল হিসেবে তিনি যুদ্ধে সক্রিয়ভাবে অংশ নেন এবং ১৯৬৫ সালের ভারত পাকিস্তান যুদ্ধের সময় নৌ গোয়েন্দাদের অপারেশনে নেতৃত্ব দিয়েছেন। সৈয়দ মুহাম্মদ আহসান ১৯২১ সালে ব্রিটিশ ভারতের হায়দ্রাবাদের একটি উর্দুভাষী পরিবারে জন্মগ্রহণ করেছেন। তিনি হায়দ্রাবাদের নিজাম কলেজে পড়াশোনা করেছেন। ১৯৩৮ সালে তিনি ব্রিটিশ ভারতীয় নৌবাহিনীতে যোগ দেন। ১৯৩৮ থেকে ১৯৪০ সাল পর্যন্ত তিনি ব্রিটেনে সামরিক প্রশিক্ষণ লাভ করেছেন। দ্বিতীয় বিশ্বযুদ্ধের সময় তিনি আটলান্টিক মহাসাগর, ভূমধ্যসাগর ও ভারত মহাসাগরে লড়াইয়ে অংশ নিয়েছেন। আরাকানে সংঘটিত একটি নৌযুদ্ধে সাহসিকতার জন্য তিনি ডিস্টিঙ্গুইশড সার্ভিস ক্রস খেতাব পান। পরবর্তীতে ইংল্যান্ডের লিভারপুলের একটি টেকনিকাল স্কুলের ইন্সট্রাক্টর নিযুক্ত হন। ১৯৪৬ থেকে ১৯৪৭ সাল পর্যন্ত তিনি ভারতের শেষ ভাইসরয় লর্ড মাউন্টব্যাটেনের এডিসি ছিলেন। পরবর্তীতে পাকিস্তানের গভর্নর জেনারেল মুহাম্মদ আলি জিন্নাহর এডিসি হন। ১৯৫৫ থেকে ১৯৫৬ সাল পর্যন্ত তিনি যুক্তরাষ্ট্রে পাকিস্তান দূতাবাসের নৌবাহিনীর এটাশে ছিলেন। ১৯৬২ সালে তিনি রিয়ার এডমিরাল হন। ১৯৬৪ সালে তিনি পূর্ব পাকিস্তানের আভ্যন্তরীণ নৌপরিবহন কর্তৃপক্ষের চেয়ারম্যান নিযুক্ত হন। ১৯৬৬ সালে তিনি নৌবাহিনীর প্রধান হন। পরের বছর ১৯৬৭ সালে তিনি ভাইস এডমিরাল পদে উন্নীত হন। ১৯৬৯ সালে ইয়াহিয়া খান সামরিক আইন জারি করার পর ১ সেপ্টেম্বর সৈয়দ মুহাম্মদ আহসান পূর্ব পাকিস্তানের গভর্নর হিসেবে শপথ নেন। তিনি গভর্নরের দায়িত্বে থাকাকালীন সময়ে ৭ ও ১৭ ডিসেম্বর যথাক্রমে জাতীয় ও প্রাদেশিক পরিষদের নির্বাচন অনুষ্ঠিত হয়। এই নির্বাচনে আওয়ামী লীগ বিপুল সংখ্যাগরিষ্ঠতা অর্জন করে। ক্ষমতা হস্তান্তর নিয়ে কালক্ষেপণের ফলে অসন্তোষ সৃষ্টি হয়। ১৯৭১ সালের ১ মার্চ ইয়াহিয়া খান আসন্ন অধিবেশন স্থগিত ঘোষণা করেন। এর ফলে পূর্ব পাকিস্তানে ব্যাপক গণ বিক্ষোভ দেখা দেয়। ১৯৭১ সালের ১ মার্চ সৈয়দ মুহাম্মদ আহসানের স্থলে সাহেবজাদা ইয়াকুব খানকে গভর্নর নিয়োগ দেয়া হয়। সৈয়দ মুহাম্মদ আহসান ১৯৫৮ সালে সিতারা-ই-কায়েদে আজম, ১৯৬৯ সালে সিতারা-ই-পাকিস্তান এবং হিলাল-ই-কায়েদে আজম খেতাব লাভ করেন। "Navy Special Forces"। Global Security.org। Global Security.org। ২৯ জুন ২০১১ তারিখে মূল থেকে আর্কাইভ করা। সংগ্রহের তারিখ 2011।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Power of Deep: The PNS Hangor"। Pakistan Navy। Naval Directorate of Inter-Services Public Relations (Naval ISPR)। ৪ জুন ২০১১ তারিখে মূল থেকে আর্কাইভ করা। সংগ্রহের তারিখ 2011।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Shafiullah, PA, Major-General K.M., "The Establishment of Eastern High Command.", Bangladesh at War, Agamee Prakshani, পৃষ্ঠা 26–31, আইএসবিএন 984-401-322-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link) সৈয়দ মুহাম্মদ আহসান, বাংলাপিডিয়া "Governors and Acting Governors of East Bengal/ East Pakistan 1947-1971 ২১ জুলাই ২০১৬ তারিখে সংগৃহিত"। ১৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৬।  Admiral Syed Mohammad Ahsan[স্থায়ীভাবে অকার্যকর সংযোগ]
অলিম্পিকে বলিভিয়া

বলিভিয়া প্রথম অলিম্পিক গেমসে অংশগ্রহণ করে ১৯৩৬ সালে। ১৯৪৮ থেকে ১৯৬০ পর্যন্ত কোন গেমসে অংশগ্রহণ করেনি, ১৯৬৪ গ্রীষ্মকালীন গেমস থেকে বলিভিয়া পুনরায় অংশগ্রহণ শুরু করে। ১৯৮০ গেমসে যুক্তরাষ্ট্রের নেতৃত্বে বয়কট করা ছাড়া পরের সকল গ্রীষ্মকালীন গেমসে অংশগ্রহণ করেছে। শীতকালীন অলিম্পিকে বলিভিয়া প্রথম অংশগ্রহণ করেছিল ১৯৫৬ গেমসে। পরের ১৯৬০ থেকে ১৯৭৬ পর্যন্ত অংশগ্রহণ করেনি কিন্তু ১৯৮০ থেকে ১৯৯২ অংশগ্রহণ করে। ১৯৯৪ শীতকালীন গেমস থেকে আবার অংশগ্রহণ করেনি। বলিভিয়ার ক্রীড়াবিদগন এখনো কোন পদক জিততে পারেনি। বলিভিয়ার জাতীয় অলিম্পিক কমিটি ১৯৩২ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটি আইওসির স্বীকৃতি পায়। প্যারালিম্পিকে বলিভিয়া শীতকালীন অলিম্পিকে ক্রান্তীয় জাতিসমূহ "Bolivia"। International Olympic Committee।  "Bolivia"। Sports-Reference.com। ২২ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৬।
অলিম্পিকে সেনেগাল

সেনেগাল প্রথম অলিম্পিক গেমসে অংশগ্রহণ করে ১৯৬৪ সালে। অভিষেকের পর সেনেগাল গ্রীষ্মকালীন অলিম্পিকের কোন আসর মিস করেনি। ১৯৮৮ গ্রীষ্মকালীন অলিম্পিকে সেনেগালের প্রথম ক্রীড়াবিদ হিসাবে রৌপ্য পদক জিতে। শীতকালীন অলিম্পিক গেমসে সেনেগাল ১৯৮৪ সালে প্রথম অংশগ্রহণ করে। এরপর অনিয়মিতভাবে ১৯৯২, ১৯৯৪, ২০০৬ ও ২০১০ সালের শীতকালীন অলিম্পিকে অংশগ্রহণ করেছে। তবে কোন পদক জিততে পারেনি। প্যারালিম্পিকে সেনেগাল অলিম্পিকে ক্রান্তীয় জাতিসমূহ "Senegal"। International Olympic Committee।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Senegal"। Sports-Reference.com। ১১ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৬।
লাহিড়ীপাড়া ইউনিয়ন

লাহিড়ীপাড়া ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। ইউনিয়নটি স্থানীয়ভাবে ১০ নং লাহিড়ীপাড়া ইউনিয়ন নামে পরিচিত। বগুড়া সদর আয়তন ২৪০ কি.মি. লোক সংখ্যা ৫০০০০ (প্রায়) লাহিড়ীপাড়া ইউনিয়ন শিক্ষাগত দিক থেকে এগিয়ে। লাহিড়ীপাড়া ইউনিয়ন থেকে গৃহীত। ইউনিয়ন তথ্যসেবা কেন্দ্র ওয়েব্যাক মেশিনে আর্কাইভকৃত ১৫ নভেম্বর ২০১৬ তারিখে
মাউন্টেন বাইকিং

মাউন্টেন বাইকিং হলো অসমতল বিশেষকরে পাহাড়ী রাস্তায় সাইকেল চালনার এক ধরনের ক্রীড়া। মাউন্টেন বাইকিং হচ্ছে একধরনের স্পোর্টস বা খেলা যেক্ষেত্রে প্রতিযোগীদেরকে একটি পাহাড়ি বা অসমতল রাস্তায় সাইকেল চালিয়ে যেতে হয়। এক্ষেত্রে সাধারণত সাধারণ সাইকেল এর পরিবর্তে বিশেষ ধরনের সাইকেল, যা অসমতল বা পাহাড়ী রাস্তায় চলাচল উপযোগী, এমন সাইকেল ব্যবহার করা হয়ে থাকে। অসমতল বা উঁচু-নিঁচু রাস্তায় চলাচলের উপযোগী করে তোলা বাইসাইকেল সর্বপ্রথম ১৮৮৬ সালের আগস্টে বাফেলো সোলজারদের মন্টানার মিসৌলা থেকে ইয়োলোস্টোন অভিযানের সময় ব্যবহার করে দেখা যায়। এছাড়াও বিভিন্ন সময়ে বিভিন্ন ঘটনা এবং পথ-পরিক্রমার মধ্য দিয়ে মাউন্টেন বাইকিং আজকের এ অবস্থায় পৌঁছেছে। মাউন্টেন বাইকিং-কে বিভিন্ন শ্রেণিতে ভাগ করা যায়। এর মধ্যে রয়েছে- ক্রস কান্ট্রি, অল-মাউন্টেন/এনডিউরা, ডাউনহিল, ফোর-ক্রস, ফ্রি রাইড, ডার্ট জাম্পিং, ট্রায়ালস, ট্রেইল রাইডিং, ইত্যাদি। মাউন্টেন বাইক মাউন্টেন বাইকগুলো সাধারণ বাইক হতে সম্পূর্ণ আলাদা, কেননা এগুলো প্রস্তুত করা হয় অসমতল বা পাহাড়ি রাস্তায় চলার উপযোগী করে।তাই এ সাইকেলগুলোর দক্ষতা এবং স্থায়িত্ব সাধারণ বাইসাইকেলের চেয়ে বেশি হয়ে থাকে। গ্লাস(গগলস) জুতা পোশাক খাবার/পানীয় বাইক টুলস হেলমেট অধিকাংশ প্রতিযোগীই নিরাপত্তার জন্য হেলমেট ব্যবহার করে থাকে। গ্লাভস সাইকেলের হেন্ডেল এর উপর শক্ত গ্রিপের উদ্দেশ্যে অনেক রাইডারই গ্লাভস ব্যবহার করে থাকে। বডি আর্মার এবং প্যাড দুর্ঘটনা হতে নিরাপদ থাকতে প্রতিযোগীরা শরীরের উপর প্যাড বা আর্মার ব্যবহার করে থাকে। ফাস্ট এইড অধিকাংশ মাউন্টেন বাইকারই নিরাপত্তার স্বার্থে ফাস্ট এইড কিট তাদের সাথে বহন করে থাকে। যেহেতু বিভিন্ন ধরনের বাইকিং এর ক্ষেত্রে দুর্ঘটনা ঘটার সম্ভাবনা রয়েছে, এছাড়াও অনেক বাইকাররা প্রতিযোগিতার সময় রিস্কও নিয়ে থাকে, তাই ফাস্ট এইড কিট তাদের নিরাপদ থাকতে সাহায্য করে। "1896: African American Buffalo Soldiers test bikes for Army on 1,900 mile expedition"। ২ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৬।  "Broken link: http://forum.velovert.com/wiki/index.php/Historique"। সংগ্রহের তারিখ ১৯ অক্টোবর ২০১৬।  |title= এ বহিঃসংযোগ দেয়া (সাহায্য) Rogers, Seb (২৩ অক্টোবর ২০১০)। "Interview: Specialized founder Mike Sinyard"। BikeRadar। ২৫ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৬।  Extreme Sports Provide Thrills But Also Increased Incidence of Head and Neck Injuries[স্থায়ীভাবে অকার্যকর সংযোগ] AAOS News |accessdate=19 October 2016 Tenner, Edward. Why Thing Bite Back: Technology and the Revenge of Unintended Consequences. Retrieved 19 October 2016 উইকিমিডিয়া কমন্সে মাউন্টেন বাইকিং সংক্রান্ত মিডিয়া রয়েছে। International Mountain Biking Association
অলিম্পিকে মিশর

মিশর প্রথম অলিম্পিক গেমসে অংশগ্রহণ করে ১৯১২ সালে এবং তারপর প্রায় সকল গ্রীষ্মকালীন গেমসে অংশগ্রহণ করেছে। ১৯৫৬ গ্রীষ্মকালীন অলিম্পিক মিশর, ইরাক ও লেবানন সুয়েজ যুদ্ধের প্রতিবাদ হিসাবে বয়কট করেছিল। তবে স্টকহোমে অনুষ্ঠিত ঘোড়দৌড় প্রতিযোগিতায় অংশ নিয়েছিল। এরপর ১৯৭৬ সালে আফ্রিকান বয়কটের অংশ হিসাবে এবং ১৯৮০ সালে যুক্তরাষ্ট্রের নেতৃত্বে বয়কট করেছিল। মিশরীয় ক্রীড়াবিদগন গ্রীষ্মকালীন অলিম্পিকে ২৬টি পদক জিতেছে এবং সবচেয়ে বেশি পদক জিতেছে ভারোত্তোলন ক্রীড়ায়। শীতকালীন অলিম্পিক গেমসে কোন পদক জিততে পারেনি। মিশরের জাতীয় অলিম্পিক কমিটি মিশরীয় অলিম্পিক কমিটি ১৯১০ সালে গঠিত হয় এবং একই বছর আইওসির স্বীকৃতিওও পায়। প্যারালিম্পিকে মিশর "Egypt"। International Olympic Committee।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Egypt"। Sports-Reference.com। ২৩ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৬।
মাতৃ উদ্ভিদ

মাতৃ উদ্ভিদ হলো যে উদ্ভিদের থেকে কুঁড়ি, কোষ বা শাখা কেটে নিয়ে কলম করা হয়। মাতৃ উদ্ভিদ নির্বাচনের ক্ষেত্রে কয়েকটি বিষয় খেয়াল রাখতে হবে। এটি উন্নত মানের উদ্ভিদ ও রোগ মুক্ত হতে হবে। দুই একবার ফল বা ফুল হয়েছে এমন বয়সের উদ্ভিদ নির্বাচন করতে হবে। ১ হতে ২ ফুট দৈর্ঘ্যের হবে। পরিধি হবে ১.৫ cm হতে ২.৫ cm মাতৃ উদ্ভিদ বৃক্ষের শাখা থেকে নির্বাচন করতে হবে মাতৃ উদ্ভিদের ব্যবহারের ফলে দ্রুত সময়ে গাছ বৃদ্ধি পায় এবং এতে খরচ কম হয়। "Mother plant"। www.cactus-art.biz। সংগ্রহের তারিখ ১০ ডিসেম্বর ২০২০।  "What Is A Mother Plant?"। Evio Beauty (ইংরেজি ভাষায়)। ২৭ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০২০।
এয়ার কার্নিভাল

এয়ার কার্নিভাল ভারতের কোয়েম্বাটুর|কোয়েম্বাটুরে অবস্থিত এবং সিএমসি গ্রুপ দ্বারা প্রবর্তিত একটি আঞ্চলিক বিমান সংস্থা। এই বিমান সংস্থাটি ২০১৪ সালের জুন মাসে ভারতের ডিরেক্টরেট জেনারেল অব সিভিল এভিয়েশন (ডিজিসিএ) হতে আঞ্চলিকভাবে বিমন চলাচলের জন্য নো অবজেকশন সার্টিফিকেট পায়। বর্তমানে তারা একটি নির্ধারিত আঞ্চলিক এয়ারলাইন এয়ার অপারেটর পারমিট (এওপি) লাভ করেছ। এয়ারলাইনটি ২০১৬ সালের ১৮ জুলাই তার প্রধান কেন্দ্র কোয়েম্বাটুর হতে অন্যান্য আঞ্চলিক বিমানবন্দরে বিমান পরিচালনার কার্যক্রম শুরুর আশাবাদ ব্যক্ত করে । এক্ষেত্রে এয়ার কার্নিভাল তামিলনাড়ু ভিত্তিক একমাত্র এয়ারলাইন হিসাবে পরিচিত হবে । এয়ারলাইনটি প্রাথমিকভাবে একটি এটিআর ৭২-৫০০(ATR 72-500)বিমান দ্বারা এর সেবা শুরু করবে এবং ২০১৬ সালের শেষ নাগাদ আরো দুটি বিমান যোগ করার পরিকল্পনা তাদের রয়েছে । এয়ার কার্নিভাল ইন্ডিয়ার ভেতরে নিন্মোক্ত গন্তব্যস্থলগুলো ঘোষণা করেছেঃ চেন্নাই (চেন্নাই আন্তর্জাতিক বিমানবন্দর), কোয়েম্বাটুর (কোয়েম্বাটুর আন্তর্জাতিক বিমানবন্দর), মাদুরাই (মাদুরাই বিমানবন্দর)। ২০১৬ সালের জুলাই মাসে প্রাপ্ত তথ্য-অনুসারে, এয়ার কার্নিভাল এর নিন্মের বিমানগুলো রয়েছেঃ এটিআর ৭২-৫০০ (ATR 72-500) - ১টি; এর যাত্রী ধারণ ক্ষমতা হচ্ছে ৭০ জন। "We'll get home town advantage in Coimbatore: Air Carnival CEO"। The Times of India। ২৬ এপ্রিল ২০১৬। সংগ্রহের তারিখ ২২ জুলাই ২০১৬।  T. E., Narasimhan (২৭ জানুয়ারি ২০১৫)। "With short-haul flights, Air Carnival joins the aviation race"। Business Standard। সংগ্রহের তারিখ ২২ জুলাই ২০১৬।  Kumar, Sajan (৩১ ডিসেম্বর ২০১৪)। "Air Carnival sees no air pockets, to launch by April"। The Financial Express। সংগ্রহের তারিখ ২২ জুলাই ২০১৬।  L. N., Revathy (১৫ এপ্রিল ২০১৬)। "Air Carnival to take wings in May"। The Hindu Business Line। সংগ্রহের তারিখ ২২ জুলাই ২০১৬।  "Air Carnival to add two more aircraft"। The Hindu। ১৫ জুলাই ২০১৬। সংগ্রহের তারিখ ২২ জুলাই ২০১৬।  "Air Carnival Airlines Destinations"। সংগ্রহের তারিখ ২২ জুলাই ২০১৬।  T. E., Narasimhan (১৮ জুলাই ২০১৬)। "Coimbatore-based Air Carnival commences operations"। Business Standard। সংগ্রহের তারিখ ২২ জুলাই ২০১৬।  "Air Carnival to start flying from July 18"। The Hindu। ১২ জুলাই ২০১৬। সংগ্রহের তারিখ ২২ জুলাই ২০১৬।
দাউদ মালান

দাউদ জোহানেস মালান (ইংরেজি: Dawid Malan; জন্ম: ৩ সেপ্টেম্বর ১৯৮৭) ইনার লন্ডনের রোহাম্পটন এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। প্রথম-শ্রেণীর ক্রিকেটে মিডলসেক্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, ডানহাতে লেগ ব্রেক বোলিংয়ে পারদর্শিতা দেখিয়েছেন দাউদ মালান। একই নামে পরিচিত তার বাবা দাউদ মালানও ওয়েস্টার্ন প্রভিন্স বি, নর্দার্ন ট্রান্সভাল বি এবং টেডিংটনের পক্ষে ডানহাতি ব্যাটসম্যান ও ডানহাতি ফাস্ট বোলাররূপে খেলেছিলেন। ২০০৫-০৬ মৌসুমে দক্ষিণ আফ্রিকার ঘরোয়া ক্রিকেটে বোল্যান্ডের পক্ষে খেলেছেন। ২০০৬ সালে এমসিসি ইয়ং ক্রিকেটার্সেরও সদস্য ছিলেন তিনি। ৭ জুলাই, ২০০৬ তারিখে মিডলসেক্সের পক্ষে যোগ দেন। একইদিনে ওভালে সারে দলের বিপক্ষে টুয়েন্টি২০ কাপে প্রথম একাদশের সদস্যরূপে খেলেন। ২০০৭ সালে দ্বিতীয় একাদশ চ্যাম্পিয়নশীপে ৫১.০০ গড়ে ৯৬৯ রান তুলে শীর্ষস্থানীয় রান সংগ্রাহক হন। জুন, ২০০৮ সালে প্রথম-শ্রেণীর ক্রিকেটে মিডলসেক্সের পক্ষে অভিষেক ঘটে। খেলায় তিনি অপরাজিত ১৩২ রান তোলেন। ৮ জুলাই, ২০০৮ তারিখে টুয়েন্টি২০ কাপের ইতিহাসে ২৪তম সেঞ্চুরি করেন। কোয়ার্টার ফাইনালে ল্যাঙ্কাশায়ার লাইটনিং দলের বিপক্ষে ৫৪ বলে ১০৩ রান তুলেন তিনি। ১৩ জুন, ২০১৬ তারিখে সফরকারী শ্রীলঙ্কার বিপক্ষে একমাত্র টুয়েন্টি২০ আন্তর্জাতিকে অভিষিক্ত টাইমল মিলসের সাথে তাকেও দলের সদস্য হিসেবে অন্তর্ভুক্ত করা হয়েছিল। মিলস খেললেও তিনি খেলার সুযোগ পাননি। "Dawid Malan"। CricketArchive। সংগ্রহের তারিখ ১৪ জুন ২০১৬।  Second Eleven Championship, 2007 - Most Runs Cricinfo - Two England captains fail with the bat "Mills and Malan earn England T20 call-up". ESPNcricinfo (ESPN Sports Media). 13 June 2016. Retrieved 13 June 2016. পল স্টার্লিং টাইমল মিলস ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর ইএসপিএনক্রিকইনফোতে দাউদ মালান (ইংরেজি) ক্রিকেটআর্কাইভে দাউদ মালান (সদস্যতা প্রয়োজনীয়) (ইংরেজি) Middlesex CCC
বাঁদী থেকে বেগম

বাঁদী থেকে বেগম ১৯৭৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মোহসীন। এক জমিদারের মেয়ের বাঁদী থেকে বেগম হওয়ার এই ছায়াছবির কাহিনী, চিত্রনাট্য ও সংলাপ লিখেছেন সাংবাদিক ও লেখক আহমদ জামান চৌধুরী। এতে প্রধান চরিত্রে অভিনয় করেছেন ববিতা ও রাজ্জাক। এই চলচ্চিত্রে অভিনয় মাধ্যমে ববিতা তার প্রথম জাতীয় চলচ্চিত্র পুরস্কার অর্জন করেন। জমিদার তার মৃত্যু শয্যায় নায়েবকে তার পিতা কর্তৃক অস্বীকৃত এক মেয়ের কথা বলে। নায়েব জমিদারেরই এক কোচম্যানের কাছে পালিত সেই মেয়েকে মহলে নিয়ে আসার আগেই জমিদারের মৃত্যু হয়। জমিদারপত্নী সম্পত্তির লোভে চাঁদনীর আসল পরিচয় জেনেও তাকে জমিদার মহলের বাঁদী করে রাখে। চাঁদনী কি জানতে পারবে তার আসল পরিচয়। ববিতা - চাঁদনী রাজ্জাক - আলী নওশের শাহেদ শরীফ জাফর ইকবাল খান জয়নুল মায়া হাজারিকা বেবী জামান খলিল উল্লাহ খান ফখরুল হাসান বৈরাগী জুবায়ের আলম সফদার আলী ভূঁইয়া শায়লা জামান বাঁদী থেকে বেগম ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, নাজমুল হুদা বাচ্চু, ও আঞ্জুমান আরা বেগম। জাতীয় চলচ্চিত্র পুরস্কার বিজয়ী: শ্রেষ্ঠ অভিনেত্রী - ববিতা শান্তা মারিয়া (২৩ জানুয়ারি ২০১৫)। "এখনও 'নায়করাজ'"। বিডিনিউজ। ৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "চিরচেনা ববিতা"। দৈনিক নয়া দিগন্ত। ঢাকা, বাংলাদেশ। ৭ জুলাই ২০১৬। সংগ্রহের তারিখ ২২ জুলাই ২০১৬।  রাশেদ শাওন (অক্টোবর ২৪, ২০১২)। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৬।  ইন্টারনেট মুভি ডেটাবেজে বাঁদী থেকে বেগম (ইংরেজি) রকমারি.কমে বাঁদী থেকে বেগম[স্থায়ীভাবে অকার্যকর সংযোগ]
টাইমল মিলস

টাইমল সলোমন মিলস (ইংরেজি: Tymal Mills; জন্ম: ১২ আগস্ট, ১৯৯২) ইয়র্কশায়ারের ডিউসবারিতে জন্মগ্রহণকারী ইংল্যান্ডের আন্তর্জাতিক ক্রিকেটার। ৫ জুলাই, ২০১৬ তারিখে শ্রীলঙ্কার বিপক্ষে তার টি২০আই অভিষেক ঘটে। বর্তমানে তিনি সাসেক্সের প্রতিনিধিত্ব করছেন। দলে তিনি মূলতঃ বামহাতি ফাস্ট বোলিং করে থাকেন। এছাড়াও ডানহাতে ব্যাটিংয়ে পারদর্শীতা দেখিয়েছেন টাইমল মিলস। সাফোকের মিল্ডেনহল এলাকায় অবস্থিত মিল্ডেনহল কলেজ অব টেকনোলজিতে পড়াশোনা করেছেন তিনি। ২০১১ সালে চেমসফোর্ডে সফরকারী শ্রীলঙ্কা একাদশের বিপক্ষে এসেক্সের সদস্যরূপে প্রথম-শ্রেণীর ক্রিকেটে অভিষেক ঘটে তার। জুলাই, ২০১১ সালে গ্রেস রোডে লিচেস্টারশায়ারের বিপক্ষে চ্যাম্পিয়নশীপের খেলায় অভিষিক্ত হন তিনি। ঐ খেলার প্রথম ইনিংসে ০/৫১ বোলিং পরিসংখ্যান গড়লেও দ্বিতীয় ইনিংসে ৩/৪৮ লাভ করেন। ২০০১ সালের শীতকালে ইংল্যান্ড পারফরম্যান্স প্রোগ্রামে তিনি অন্তর্ভুক্ত হন। লাফবোরায় প্রশিক্ষণের পাশাপাশি গ্রেটার ম্যানচেস্টার ফায়ার ডিপার্টম্যান্ট ও নর্থ ওয়েলসে প্রশিক্ষণ নেন। এরপর নভেম্বরে তিন সপ্তাহের বিশেষজ্ঞ ফাস্ট বোলিং কার্যক্রমের অংশ হিসেবে দক্ষিণ আফ্রিকার পচেফস্ট্রুমে যান। ১৬ ডিসেম্বর শুক্রবার আশ্চর্যজনকভাবে ইংল্যান্ড লায়ন্স দলের ১৬ সদস্যের তালিকায় অন্তর্ভুক্ত হন তিনি। নটিংহ্যামশায়ারের সদস্য জেমস টেলরের নেতৃত্বাধীন দলটি বাংলাদেশ সফর করেছিল। ১৩ জুন, ২০১৬ তারিখে সফরকারী শ্রীলঙ্কার বিপক্ষে একমাত্র টুয়েন্টি২০ আন্তর্জাতিকে খেলার জন্য দাউদ মালানের সাথে তাকেও দলের সদস্য হিসেবে অন্তর্ভুক্ত করা হয়েছিল। অতঃপর ৫ জুলাই, ২০১৬ তারিখে তার অভিষেক ঘটে। খেলায় তার দল ১৫ বল বাকী থাকতে ৮ উইকেটে জয়লাভ করে। "Sri Lanka tour of England and Ireland, Only T20I: England v Sri Lanka at Southampton, Jul 5, 2016"। ESPNcricinfo। সংগ্রহের তারিখ ৫ জুলাই ২০১৬।  লুক রাইট দাউদ মালান ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর Tymal Mills at ESPNcricinfo Tymal Mills at CricketArchive